Manual for BA-emner

Generelt

* Undervisnings- og vurderingsform skal gjenspeile kunnskaps- og ferdighetsmålene som er satt opp for det aktuelle emnet, som igjen skal reflektere kunnskaps- og ferdighetsmålene vi har for bachelor-programmet.
* Se [malen for hvordan emnebeskrivelser skal utformes](http://www.uio.no/for-ansatte/arbeidsstotte/sta/enheter/sv/institutter/isv/ressurssider-for-undervisere/mal-for-emnesider.html).
* Frister for endring og innsending av emnebeskrivelser eksamen, undervisning, pensum m.m. finner her

Pensum

* Skal være ca. 600-900 sider på 1000-emner og 700 – 1000 på 2000-emner
  + Er stoffet spesielt vanskelig, kan omfanget reduseres noe.
  + Pensumlisten skal fremlegges for programrådet ved store avvik fra normen.
* Gjennom Universitetsbiblioeket har vi tilgang til mange digitale ressurser. Slike artikler, tidskrifter, e-bøker, skal ikke trykkes i kompendier.

Undervisning

* Semesteret består av 18 uker
* Normen for undervisning er en ukentlig dobbelttime forelesning i 10 uker på frie 1000-emner.
* Normen for undervisning er en ukentlig dobbelttime forelesning i 12 uker på obligatoriske 1000-emner med organiserte kollokviegrupper med kollokviefaddere
* Normen er en ukentlig dobbeltime i 10 uker med seminar annenhver uke på 2000-emnern og metode-emner på 1000-nivå.
  + - En bør tilstrebe å kun ha en undervisningsaktivitet (forelesning eller seminar) i uka på hvert emne.

**Gjesteforelesere**

* Ved bruk av ekstern foreleser til én dobbelttime, må du forklare behovet til instituttleder, men trenger ikke å søke om dette.
* Ved bruk av ekstern foreleser mer enn én dobbelttime, må du søke om dette til instituttleder. Søknad innen frist for publisering av timeplan
* I utgangspunktet dekkes ikke reise. Hvis det er behov for det, må det godkjennes på forhånd av kontorsjef eller instituttleder.
* Har du spennende gjesteforelesere? Annonser det bredt slik at studenter på andre emner kan komme.

Vurdering

* Det skal fremgå av emnesiden hva slags eksamensform emnet har og hvordan eksamen blir vurdert.
* [Retningslinjer for innlevering av oppgaver](http://www.sv.uio.no/studier/ressurser/oppgaveinnlevering/isv.html)
* Alle emner skal ha en fullstendig sensorveiledning
  + Inspera skal brukes ved eksamener og Canvas ved obligatoriske aktiviteter.
  + Eksamener gis som hovedregel bokstavkarakter. Obligatoriske aktiviteter gis alltid «godkjent / ikke godkjent». Obligatorisk aktiviteter skal være godkjent før studenten går opp til eksamen.

Vurderingsform

* Vurderingen i emnet må stå i samsvar med læringsutbyttebeskrivelsene og undervisningen i emnet.
* Du står fritt til å velge arbeidskrav og eksamensform, men den totale arbeidsmengden bør være en rimelig arbeidsbelastning for 10 studiepoeng. Læringsutbytte kan testes ved hjelp av både obligatoriske arbeidskrav og eksamen.
* Ingen emner skal ha mer enn en eksamen.
* Obligatoriske arbeidskrav kan være
  + - Ukentlige quiz i Canvas hvor studenten må oppnå en viss total-poengsum for å få gå opp til eksamen. Disse ukentlige quizzene bør da kun være åpen innenfor et rimelig tidsrom, for eksempel fra to uker før til to uker etter forelesningen som tar for seg den relevante tematikken. Quizzene bør i hovedsak baseres på konkrete pensumbidrag fra den relevante uken.
    - Presentasjon av skisse til oppgave (kun i emner med seminar)
    - Innleveringsoppgave
    - Et fem-delt obligatorisk arbeidskrav hvor hver av delene gjennomgås i seminar med innleveringsfrist senest uka etter seminaret. For studenter som møter forberedt til seminaret bør ikke arbeidsmengden på deloppgaven være større enn at den kan løses, og leveres inn, i løpet av seminaret. Studentene bør kunne forvente en tilbakemelding på om deloppgaven er bestått eller ikke og et eksempel på en oppgave som ville ha bestått.

**Mulige vurderingsformer**

* + ***1000-emner***
    - Skoleeksamen 3 timer, i kombinasjon med et obligatorisk arbeidskrav
    - Skoleeksamen 4 timer, ingen obligatoriske arbeidskrav
  + ***2000-emner***
    - Selvvalgt hjemme-oppgave på 2500-4000 ord, i kombinasjon med godkjent muntlig presentert skisse til selvvalgt oppgave som obligatorisk aktivitet.
    - Fastsatt hjemmeoppgave på 2000-3500 ord, i kombinasjon med multiple choice test som obligatoriske aktivitet.
    - Mappevurdering: 3-5 obligatoriske innleveringer underveis som studenten får tilbakemelding, men ikke karakter, på. Disse innleveringene danner grunnlag for en
      * (i) samlet, revidert, innlevering som det gis en samlet karakter på, eller
      * (ii) muntlig presentasjon / muntlig eksamen som resulterer i en samlet karakter

Evaluering

* Alle emne skal ha emnekontakt.
* Alle emner evalueres hver gang de tilbys. Administrasjonen organiserer evalueringsmøter. Survey o.l. er frivillig. Emneansvarlig må selv lage og administrere survey.
* Informasjon om evaluering på [fakultetets nettsider.](https://www.uio.no/for-ansatte/arbeidsstotte/sta/kvalitetssystem/sv/emner/index.html)
* [Verktøykassen for evaluering av studier](http://www.uio.no/for-ansatte/arbeidsstotte/sta/kvalitetssystem/verktoykasse/index.html) inneholder eksempler på innhold og metoder for evalueringer.